**HIŠNA OPRAVILA ZA OTROKE**



**Zakaj je dobro vključevati otroke v hišna opravila?**

**Preko vključenosti otrok v hišna opravila se otroci:**

* priučijo delovnih navad;
* krepijo sposobnosti, spretnosti;
* učijo odgovornosti;
* naučijo dela samega;
* učijo in krepijo samostojnost in neodvisnost;
* razvijajo inovativnost, ….;

**Ob tem:**

* odraščajo tudi čustveno;
* dobijo občutek, da v družini vsi sodelujejo in skupaj rastejo;
* se naučijo videti, kaj vse je za narediti;
* krepijo dobro vero, da zmorejo in s tem samozavest in večji občutek lastne vrednosti;
* se učijo SO-DELOVANJA z družinskimi člani, da vidijo da lahko s tem drug drugemu pomagajo;
* se učijo razdeljevanja nalog/opravil med družinskimi člani;
* se učijo, da se v družini delo porazdeli, kar daje občutek vključenosti;
* se učijo biti odgovorne, enakopravne osebe, ki se ne “šlepajo” na drugih;
* se pripravijo za življenje;
* se zabavajo (igrajo), če to naredimo na zabaven način;
* se učijo, da se nič ne naredi samo;
* se naučijo reda;
* se navadijo, da ne čakajo, da jim mi vse naredimo;
* se učijo discipline;
* se učijo doslednosti;
* dobijo občutek pripadnosti;
* cenijo naše in drugo delo;
* spoštujejo narejeno, zato bolj cenijo lep dom (*Piše dr. Nada Trtnik, zakonska in družinska psihoterapevtka)*





